**Luokka-aste: 7.**

 TUNNE-PROJEKTI

Tunteiden ilmentäminen ja tunnistaminen sekä tunteet taiteessa

Arviointi:

Arvosanat kunkin aineen osiosta erikseen asteikolla 4-10. Hyväksyttyyn projektiin vaaditaan suoritetut tehtävät.

Kuvataide, 13 tuntia

2h croquis : kuinka ihminen ilmentää tunnetta, kuinka tunnistat toisesta ihmisestä tunteen. Croquis-piirtäminen, nopea hahmottaminen, käden ja silmän yhteistyö, ryhmäytyminen (L1, L2, L4)

2h paperiveistos: ryhmiin jako. Millaisilla muodoilla voi ilmentää tiettyä tunnetilaa. Suunnittelu, veistotaide, kolmiulotteinen hahmottaminen, abstrakti ajattelu, ryhmäytyminen/ryhmässä toimiminen (L1, L2, L4, L6, L7)

2h valokuva: valokuva ryhmän tunnetilasta. Valokuvaus ja symbolismi taiteessa, Akseli Gallen-Kallela, valokuvaus, kuvan rajaaminen ja käsittely. (L1, L2, L4, L5)

4h video: minuutin video tunnetilasta. Ryhmässä käsikirjoitetaan video ja tehdään kuvakäsikirjoitus. Videossa tulee näkyä ryhmän jokainen jäsen . Videoon yhdistetään musiikiksi ryhmän itse säveltämä musiikki. Abstrakti ajattelu,

luova toiminta, yhdessä tekeminen, videokuvaaminen, editointi (iMovie) ja green screen. (L1, L2, L4, L5, L6, L7)

2h piirustus: tee piirustus ryhmänne tunnetilasta. Tunnetilan visuaalinen ilmentäminen piirtämällä, abstraktin visualisointi, kuvanlukutaito. (L1, L2, L4)

1h katselmus: katsomme kaikkien videot läpi, suullinen arviointi ja itsearviointi (L4)

Arviointi kuvataiteessa rakentuu työskentelystä (ideointi, suunnittelu, ryhmätoiminta, yrittäminen) ja tuotoksista (taito, taiteellisuus, luovuus).

Käsityö 5 tuntia: EI MUKANA LUKUVUONNA 2024-25

Tavoitteet

· tutustua korusuunnitteluun ammattina

· tunteiden ilmaisu väreillä ja abstrakteilla muodoilla

· valmistaa itse suunniteltu koru/avaimenperä (esteettinen, omaperäinen)

· tutustuminen uuteen tekniikkaan - emalointi

· kuparilevyn työstäminen leikkaamalla, viilamalla ja poraamalla

· vastuu oman työn etenemisestä, työskentely turvallisesti

· oman työn ja työskentelyn arviointi

Arviointi:

· suunnitelma + valmis työ + kuva ja itsearviointi

· esteettisyys, omaperäisyys, tekniikan hallinta, viimeistely

· turvallinen työskentely

· oma-aloitteisuus - vastuunkantaminen

1. Tunteen kuvaaminen abstraktin muodon avulla (2h)

a. symbolismi kuvataiteessa

b. abstrakti muoto tunteen kuvaamisessa > luonnostelu

c. oma lopulilnen suunnitelma (5x5cm)

2. Kuparilevyn työstäminen (2h)

3. Emalointi ja korun viimeistely, arviointi (2h))

Musiikki 8 tuntia:

Musiikin tehokeinot musiikissa, esim. Elokuvamusiikki.

GarageBand- ym. ohjelmien/sovellusten käyttö ja kokeilu. Musiikin sävellys.

Musiikin arviointi:

Annettujen tehtävien suorittaminen. Kyky toimia ryhmässä.

Henkilökohtainen arviointi GarageBand ym. sävellyksestä: kappaleen toimivuus ja ohjeiden noudattaminen – rytmin ja melodian yhteensopivuus. Kappaleen soundi ja luonne.

Ryhmän sävellyksessä arvioidaan kappaleen musiikillista toimivuutta: musiikin elementtien käyttöä sekä musiikillista taiteellisuutta.

2 h oma kappale

2 h Musiikin tehokeinot

3 h Musiikin säveltäminen ryhmässä

1 h musiikin siirtäminen videoon

Tavoitteet:

· tunteiden merkitys musiikissa ja itseilmaisussa

· Ryhmätyöskentelytaitojen kehittyminen/yhteismusisointi

· sävellyttämisen harjoittelu

Äidinkieli 10 h

Aloitamme (tai lopetamme) luovan kirjoittamisen harjoituksilla, joissa tutkitaan tunteita ja kirjoitetaan ohjatusti runo. Käymme samalla läpi lyriikan peruskäsitteet. Luemme kirjoittamiamme runoja. (4 h)

Tutkimme käsitöissä tehtyjä koruja/avaimenperiä. Jokainen oppilas valitsee yhden niistä sekä nimeää tunteen, jonka koru/avaimenperä hänessä herättää. Sen avulla suunnitellaan tarinan päähenkilö sekä kirjoitetaan ohjatusti tarina, jossa keskitytään kuvaamaan sitä, kuka ja millainen päähenkilö on ja mitä hän tekee tai mitä hänelle tapahtuu, miksi ja missä? Proosan käsitteistä tutuiksi tulevat henkilö, juoni ja miljöö. Nämä on käyty läpi ennen tarinan työstämistä (6 h)

Pienten draamaharjoitusten mahdollisuus. Pantomiimit.

Tavoitteet:

· Tutustuttaa sekä lyriikan että proosan peruskäsitteisiin

· Rohkaista tuottamaan ohjatusti kaunokirjallisia tekstejä

· Ohjata oppilasta tunnistamaan tunteitaan, löytämään ajatuksiaan ja käyttämään mielikuvitustaan sekä ja antaa keinoja, rohkeutta ja vapautta niiden ilmaisemiseen kirjallisesti

Arviointi:

· Tuntityöskentely: rakentava osallistuminen ja työrauhan antaminen

· Tarina: Henkilön, juonen ja miljöön käsitteiden ymmärtäminen sekä soveltaminen omaan kirjoittamiseen. Opettaja arvioi tarinat sen perusteella,

o miten onnistunut kokonaisuus on (aloitus, kehittely, lopetus, otsikko sekä oikeakielisyys) ja

o miten monipuoliset, uskottavat ja taitavat henkilön, juonen, miljöön ja tunteiden kuvaukset ovat.

· Myös itsearviointi ja/tai vertaisarviointi sopimuksen mukaan

Kielet:

Tavoitteet.

Tunteisiin liittyvän sanastoon tutustuminen englanniksi

Arviointi osana kielen arviointia

Työtapoina esimerkiksi tunnepantomiimia, tunnetekstejä, tunnemittari, keskusteluharjoituksia

Esim. 10min jaksoissa

2h yhteensä

Projektin ajoitus:

Syyslukukauden aikana, alkaen syksyn alkupuolella.

Yhteensä 38h

Tavoitteet:

L1 Ajattelu ja oppimaan oppiminen   
L2 Kulttuurinen osaaminen, vuorovaikutus ja ilmaisu   
L4 Monilukutaito   
L6 Työelämätaidot ja yrittäjyys     
L7 Osallistuminen, vaikuttaminen ja kestävän tulevaisuuden rakentaminen

Oppimisympäristöt ja työtavat: Oppimisympäristöinä käytetään mahdollisuuksien mukaan koulun lähiympäristöä sekä koulun tiloja.